
Ministru kabineta rīkojums Nr. 188
Rīgā 2023. gada 20. aprīlī (prot. Nr. 17 17. §)
Par valsts nekustamo īpašumu pārdošanu
· 1. Saskaņā ar Publiskas personas mantas atsavināšanas likuma 4. panta pirmo daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot šādus valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā:
· 1.1. nekustamo īpašumu (nekustamā īpašuma kadastra Nr. 1700 044 0247) – zemes vienību (zemes vienības kadastra apzīmējums 1700 044 0246) 266 m2 platībā – Dunikas ielā 1C, Liepājā, par brīvu cenu, ievērojot Publiskas personas mantas atsavināšanas likuma 37. panta pirmās daļas 4. punktu un 44. panta astotās daļas 1. punktu;
· 1.2. nekustamo īpašumu (nekustamā īpašuma kadastra Nr. 2700 011 0019) – zemes vienību (zemes vienības kadastra apzīmējums 2700 011 0018) 82 m2 platībā – Amulas ielā 5A, Ventspilī, izsolē, ievērojot Publiskas personas mantas atsavināšanas likuma 14. pantu.
· 2. Pircēji par nekustamajiem īpašumiem maksā euro.
· 3. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

